**Construcțiile impersonale**sunt organizate în jurul unor verbe care au în comun trăsătura absenței unui subiect sau a absenței unui subiect care denumește o persoană.

Există verbe și construcții verbale care sunt întotdeauna impersonale și verbe și construcții verbale care devin impersonale în funcție de context.

* **Verbe și construcții verbale întotdeauna impersonale**pot fi:
  + fără subiect

când exprimă fenomene ale naturii:

*tună, plouă, burnițează, se înserează, se înnoptează;*

când referirea la o persoană se face printr-un complement direct:

Mă ustură în gât. sau printr-un complement indirect: Îmi pasă de rezultatele echipei naționale.;

când se referă la denumirea unei persoane: Mă

cheamă Matei.

* + cu subiect

când verbul din cadrul construcției este copulativul

*a fi*urmat de un adverb; în acest caz subiectul este plasat după verb și se exprimă prin forme verbale nepersonale:

Este bine a face sport.

când verbul predicativ

*a fi* este însoțit de substantive care denumesc stări fiziologice/ sufletești (Mi-e dor.) sau are sens existențial (E noapte.);

când verbele permit subiect nonuman: Îmi

place literatura., Îmi trebuie un caiet nou.

* + **Verbe și construcții verbale care devin impersonale în anumite contexte**:
  + prin adăugarea cliticului reflexiv *se*unui verb dintr-o construcție activă: Se aleargă în parc.;
  + prin adăugarea cliticului reflexiv *se*unui verb dintr-o construcție activă, obținându-se astfel o construcție impersonală reflexiv-pasivă: El știe rezultatul./ Se știe rezultatul.;
  + prin folosirea verbului auxiliar *a fi*folosit în construcțiile pasive: El știe rezultatul./Este știut rezultatul.
* Transformă construcțiile personale în construcții impersonale, ca în modelul dat.

El ascultă muzică.➜ Se ascultă muzică.

* + Ei știu noutatea.
  + Elevii învață cântecul cel nou.
  + Colegii mei vor organiza o expoziție de fotografie.
  + Ei pot rezolva problema de fizică.
* Notează, în caiet, verbele impersonale și construcțiile verbale impersonale din enunțurile de mai jos.
  + Este greu de separat macul de nisip.
  + Îmi place tricoul acesta, dar mi se pare decolorat.
  + În fața avizierului, se așteaptă afișarea rezultatelor.
  + Mi-a ajuns antrenamentul de azi.
  + Mi-este teamă de fulgere.
  + Îți mai arde de joacă după nota primită la istorie?
  + Nu mă mai doare măseaua.
  + Mi se zice Anuța.
  + S-a înserat și mi s-a făcut frig.
  + Se simte o aromă plăcută de prăjitură cu mere.
  + Se spun multe despre elevii de azi.
  + Este o căldură insuportabilă.
  + Era întuneric afară.
  + Este indicat a respecta instrucțiunile de folosire a aparatului.
  + Ne avantajează decizia colegilor tăi.
  + Mi-ar trebui un laptop nou.